stanford-oval/wikipedia huggingface dataset:
Thor Hushovd
Aiheesta muualla

Virallinen nettisivu (Arkistoitu – Internet Archive) (englanniksi) (ranskaksi)
Miesten maantiepyöräilyn maantieajon maailmanmestarit
Emil Perttilä

| Emil Perttilä |
| --- | --- |

Kansanedustaja
 22.5.1907–31.7.1908  
Ryhmä/puolue:  SDP
Vaalipiiri:  Uusimaa
Henkilötiedot
Syntynyt: 18. helmikuuta 1875 Isokyrö
Kuollut: 21. elokuuta 1933 (58 vuotta) Seattle, Washington
Ammatti:  puuseppä, taloudenhoitaja
J. A. Mustosen ja Johan Kockin houkuttelema Perttilä karkaa Amerikkaan Matti Turkian kertoessa, kuinka hän ei ole oikea sosialisti, vaan puolueelle työskennellyt byrokraatti. Alex Federleyn piirros Fyren-lehdessä.
Jaakko Emil Perttilä (synt. Ahlberg, vuodesta 1909 Palander, 18. helmikuuta 1875 Isokyrö – 21. elokuuta 1933 Seattle, Washington) oli suomalainen poliitikko ja ammattiyhdistysaktiivi, joka toimi SDP:n kansanedustajana vuosina 1907–1908. Perttilä oli myös SDP:n puheenjohtaja vuosina 1905–1906, jonka lisäksi hän toimi muun muassa Helsingin suurlakkokomitean puheenjohtajana vuoden 1905 suurlakon aikana. Vuonna 1909 Perttilä sai vankeustuomion kavallettuaan puolueen varoja ja muutti Pohjois-Amerikkaan.
Elämä > Työväenliikkeessä ja politiikassa

Emil Perttilä syntyi Isonkyrön Laurolassa Susanna Antintytär Ahlbergin (1855-1903) aviottomana lapsena. 1890-luvun alkupuolella hän oli puusepänkisällinä Viipurissa. Vuonna 1896 Perttilä muutti Helsinkiin, jossa hän piti omaa liikettä Bulevardilla. Vuodesta 1904 lähtien Perttilä työskenteli SDP:n taloudenhoitajana.
Perttilä lähti työväenliikkeeseen 1890-luvun lopussa ja hoiti useita luottamustehtäviä. Hän oli Suomen Puuseppäin Liiton puheenjohtaja 1899, Helsingin työväenyhdistyksen puheenjohtaja 1901-1909, Helsingin suurlakkokomitean puheenjohtaja 1905, SDP:n puheenjohtaja 1905-1906 ja Suomen Puutyöntekijäin Liiton sihteeri sekä Suomen Työläisliiton puheenjohtaja 1906. Vuonna 1907 Perttilä oli yksi Suomen Ammattijärjestön perustavan kokouksen puheenjohtajista ja samana vuonna hänet valittiin Elannon hallintoneuvoston puheenjohtajaksi. Perttilä oli myös Helsingin kaupunginvaltuuston jäsen 1904-1906. Kansanedustajaksi hänet valittiin maaliskuussa 1907 pidetyissä Suomen ensimmäisissä yksikamarisen eduskunnan vaaleissa. Perttilän ainoaksi jäänyt kansanedustajakausi päättyi jo heinäkuussa 1908 eduskunnan hajottamiseen. Seuraavissa vaaleissa hän jäi varasijalle.
Ensimmäisen sortokauden aikana Perttilä oli mukana työläisaktivistien toiminnassa. Hänen väitettiin muun muassa auttaneen helmikuussa 1906 Venäjän valtionpankin Helsingin-konttorin ryöstöön osallistuneita vallankumouksellisia pakenemaan Suomesta. 1900-luvun alkuvuosina Perttilä kirjoitti myös useita huvinäytelmiä, joita esitettiin harrastajateatteriessa.
Elämä > Katoaminen

Perttilä erosi SDP:n taloudenhoitajan tehtävästä maaliskuun 1909 alussa ja häipyi tietymättömiin. Muutaman päivän kuluttua puolueen tileissä havaittiin epäselvyyksiä ja asiasta ilmoitettiin poliisille. Perttilä oli hankkinut väärennetyn passin ja matkustanut junalla Kristianiaan, josta hän jatkoi höyrylaivalla Lontooseen. Perttilän jäljille päästiin hänen lähettämiensä kirjeiden perusteella. Lontoon suomalaisesta merimieskirkosta tulleen ilmiannon mukaan Perttilän näköinen mies oli majaillut kaupungissa ja noussut Southamptonissa Kapkaupunkiin purjehtineeseen höyrylaivaan. Perttilä pidätettiin huhtikuun puolivälissä aluksen saavuttua perille. SDP:n puoluetoimikunta kieltäytyi kustantamasta Perttilän palauttamista, mutta yleisen syyttäjän vaatimuksesta Helsingin raastuvanoikeus määräsi hänet vangittavaksi ja luovutettavaksi Suomeen. Kesäkuussa varatuomari Voldemar Haikala matkusti noutamaan Perttilää ja he palasivat Helsinkiin syyskuun puolivälissä.
Perttilä ilmoitti pakomatkansa syyksi puolueen tilikirjoissa olevat epäselvyydet, jotka hänen mukaansa johtuivat liiallisesta työtaakasta. Perttilä väitti myös joutuneensa puoluesihteeri Matti Turkian uhkailujen kohteeksi. Tilintarkastajien mukaan tilit olivat kunnossa, vaikka kirjanpidossa olikin puutteita. Puolueen kassasta sen sijaan havaittiin hävinneen rahaa. Vajauksen epäiltiin aluksi olevan yli 12 000 markkaa, mutta lopulta selvisi, että Perttilä oli vienyt ainoastaan matkalla tarvitsemansa 2 300 markkaa. Korvausvaatimuksesta luovuttiin, koska summaa pidettiin pienenä ja lisäksi Perttilä oli jättänyt puoluetoimiston kassakaappiin vastaavan määrän arvopapereita. Puoluetoimikunta ei myöskään vaatinut rangaistusta, mutta joulukuussa Perttilä sai vuoden tuomion kavalluksesta. SDP:n puoluehallintoa vaadittiin myöhemmin korvaamaan Perttilän noutamisesta syntyneet kustannukset, mutta raastuvanoikeus määräsi ne valtion kontolle.
Elämä > Pohjois-Amerikassa

Perttilä ei suorittanut vankilatuomiotaan vaan pakeni Pohjois-Amerikkaan. Hän saapui New Yorkiin joulukuussa 1909 Ruotsin passilla nimellä Emil Palander. Perttilän myöhempiä vaiheita ei juurikaan tunneta, mutta vuonna 1914 hän asettui Seattleen, jossa hänestä tuli kaupungin amerikansuomalaisen yhteisön johtohahmo. Perttilä kuoli 58-vuotiaana elokuussa 1933.
Perhe

Emil Perttilän puoliso oli palvelijatar Sanna Amalia Rosbacka, jonka kanssa hän avioitui Viipurissa vuonna 1896. Perttilän velipuoli oli kansanedustaja Valfrid Perttilä.
Teokset

Suutarin mökillä : ilveily kahdessa näytöksessä.  (Näytelmäkirjasto n:o 16)  Helsinki:  Yrjö Weilin, 1906.
Protesti : yksinäytöksinen ilveily.  (Näytelmäkirjasto n:o 22)  Helsinki:  Yrjö Weilin, 1906.
Tiede ennen kaikkea : yksinäytöksinen ilveily.  (Näytelmäkirjasto n:o 29)  Helsinki:  Yrjö Weilin, 1906.
Taudin houreessa : kolmenäytöksinen ilveily.  (Näytelmäkirjasto n:o 44)  Helsinki:  Yrjö Weilin, 1907.  Teoksen verkkoversio (PDF).
Kilpajuoksua : kolminäytöksinen ilveily.  (Näytelmäkirjallisuutta n:o 96)  Kuopio:  U. W. Telén & C:o, 1908.  Teoksen verkkoversio (PDF).
Tijana Bogdanović

| Mitalit | Mitalit | Mitalit |  |
| --- | --- | --- | --- |
|  Bogdanović vuonna 2016 |  Bogdanović vuonna 2016 |  Bogdanović vuonna 2016 |  |
Maa:   Serbia
Naisten taekwondo
|  Olympialaiset  |  Olympialaiset  |  Olympialaiset  |  |
|  Hopeaa | Rio de Janeiro 2016 | 49 kg |  |
|  Pronssia | Tokio 2020 | 49 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Tšeljabinsk 2015 | 49 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Montreux 2016 | 49 kg |  |
|  Pronssia | Kazan 2018 | 53 kg |  |
Tijana Bogdanović (serb. Тијана Богдановић; 5. toukokuuta 1998 Kruševac) on serbialainen on taekwondoin ja olympiamitalisti.
Bogdanović aloitti kilpailun aikuisten kilpailuissa vuonna 2013 Euroopan seurojen mestaruuskilpailuissa. Seuraavan kerran hän kilpaili Lausannen avoimessa turnauksessa vuonna 2014 häviten tuolloin loppuottelussa belgialaiselle Indra Craenille. Hän aloitti vuoden 2015 Thessalonikin avoimessa turnauksessa, jonka voitti. Hän eteni myös Fujairahin ja Antalyan avoimien turnauksien loppuotteluihin, mutta hävisi ne. Bogdanović saavutti ensimmäisen aikuisten arvokisamitalin vuoden 2015 MM-kilpailuissa, joissa hän hävisi välierissä eteläkorealaiselle Ha Min-Ahille saavuttaen MM-pronssia. Hän voitti vielä vuoden 2015 Belgradin avoimen turnauksen. Vuonna 2016 Bogdanović oli Euroopan olympiakarsintaturnauksen toinen, mikä takasi paikan Rio de Janeiron olympialaisiin 2016. Ennen Rion olympialaisia Bogdanović oli toinen Egyptin ja Itävallan avoimessa turnauksessa ja voitti Espanjan ja Kreikan avoimen turnauksen. Euroopan-mestaruuskilpailuissa Bogdanović voitti loppuottelussa slovenialaisen Ana Petrušić ja voitti näin ensimmäisen EM-kultansa. Riossa Bogdanović voitti ensimmäisellä kierroksella Patimat Abakarovan 3–2 ja toisella kierroksella kiinalaisen Wu Jingyun 17–7. Välierissä hän voitti meksikolaisen Itzel Manjarrezin 10–0. Loppuottelussa Bogdanović kohtasi eteläkorealaisen Kim So-Huin, joka oli parempi pistein 7–6.
Bogdanović aloitti vuoden 2017 häviämällä Yhdysvaltain avoimen turnauksen loppuottelussa thaimaalaiselle Panipak Wongpattanakitille. MM-kilpailuissa 2017 hän eteni aina puolivälieriin, mutta hän hävisi tuon ottelun Dinorahon Mamadibragimovalle. Hän hävisi vielä saman vuoden aikana sekä Belgradin avoimen turnauksen että Lontoon Grand Prix -kilpailun loppuottelut. Vuonna 2018 Bogdanović oli toinen Egyptin avoimessa turnauksessa. Hän saavutti EM-pronssia vuoden 2018 EM-kilpailuissa hävittyään välierissä Tatiana Kudashovalle. Bogdanović voitti Kroatian avoimen turnauksen ja oli toinen Riian avoimessa turnauksessa. Vuoden 2019 Bogdanović aloitti voittamalla Kyproksen ja Egyptin avoimen turnauksen. MM-kilpailuissa hän hävisi ensimmäisen ottelunsa Wenren Yuntaolle. Hän saavutti kuitenkin turnausvoiton Moskovan Grand Prix -kilpailusta. Vuonna 2020 Bogdanović voitti Yhdysvaltain avoimen turnauksen. Vuonna 2021 Bogdanović voitti Sofian avoimen turnauksen. Vuodelle 2021 siirretyissä Tokion olympialaisissa Bogdanović sai 49 kg sarjassa pronssia.
Tom Jones (sanoittaja)

Jones vuonna 2008.
Tom Jones  (17. helmikuuta 1928 Littlefield, Texas – 11. elokuuta 2023 Sharon, Connecticut) oli yhdysvaltalainen sanoittaja ja käsikirjoittaja. Hän työskenteli uransa alusta lähtien säveltäjä Harvey Schmidtin kanssa. Jonesin ja Schmidtin vuoden 1960 Off Broadway -näytelmä The Fantasticks on teatterihistorian pisimpään esitetty musikaali. Näytelmän tunnetuin kappale on ”Try to Remember”, josta lukuisat artistit ovat tehneet cover-versioita. Jonesin Broadway-tuotantoon kuuluvat näytelmät 110 in the Shade (1963), I Do! I Do! (1966) ja Celebration (1969).
Jones ja Schmidt valittiin American Theatre Hall of Fameen vuonna 1998. Vuodesta 2012 lähtien he kuuluvat myös Songwriters Hall of Fameen.
Henkilökohtainen elämä ja kuolema

Jonesin ensimmäinen vaimo oli Eleanor Wright, josta hän sittemmin erosi. Jones meni myöhemmin naimisiin koreografi Janet Watsonin kanssa. Pariskunnalla oli kaksi lasta. Watson kuoli vuonna 2016. Jones kuoli 95-vuotiaana 11. elokuuta 2023. Hän sairasti syöpää.
Tohmajärven rautatieasema

Tohmajärven rautatieasema (lyh. Toh) on Suomen rataverkon liikennepaikka Asema-nimisessä kylässä Tohmajärvellä Niiralan radan varrella.
Tohmajärvi avattiin liikenteelle 1. marraskuuta 1894. Asemarakennus valmistui samana vuonna, ja se rakennettiin Oulun radan IV luokan tyyppipiirustuksen nro 2 mukaan. Asemarakennusta laajennettiin 1925, ja sen ulkoasu on säilynyt melko hyvin. Tohmajärven asemarakennus on Suomen puolella ainoa jäljellä oleva alkuperäinen Viipurista Joensuuhun johtaneen Karjalan radan asemarakennus.
Karjalan luovuttamisen seurauksena Tohmajärvestä tuli raja-asema, kunnes Niiralan rautatieasema valmistui 1948. Rataosan henkilöliikenne lakkautettiin 1. kesäkuuta 1987. Tohmajärvi muutettiin miehittämättömäksi liikennepaikaksi vuonna 2008. Nykyisin asema toimii junien kohtauspaikkana ja puunlastausasemana.
Tohmajärven ratapihaan kuuluu pääraide, yksi läpiajettava sivuraide ja kaksi kuormausraidetta. Ratapihan luoteispäässä on Asema, Tohmajärvi -niminen vartioitu tasoristeys.
Aiheesta muualla

Vaunut.org: Kuvia Tohmajärven rautatieasemalta
Tony Gaze

| Tony Gaze> Henkilötiedot |
| --- | --- |
Kansalaisuus:   Australia
Formula 1 -ura
Aktiivivuodet:  1952
Talli(t):  HWM (yksityinen)
Kilpailuja:  4 (3 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Belgian Grand Prix 1952
Viimeinen kilpailu:  Italian Grand Prix 1952
Frederick Anthony Owen Gaze (3. helmikuuta 1920 – 29. heinäkuuta 2013) oli australialainen F1-kuljettaja ja toisen maailmansodan lentäjä.
Gaze osallistui neljään F1-osakilpailuun kaudella 1952. Hän oli parhaimmillaan 15. Belgian GP:ssä 1952. Gaze oli kolmannen sukupolven Davidson kilpailukuljettajien Alexin, Willin ja Jamesin isoisäpuoli. Hän osallistui lukemattomiin F2-kilpailuihin Euroopassa ja myös Australian ja Uuden-Seelannin GP:hen 1950-luvulla, kunnes kiinnostui myöhemmin kilpa-autoilun ohella liitämisestä.
Vuonna 2006 Gaze sai australialaisen kunniaritarikunnan mitalin (engl. Medal of the Order of Australia) ansioistaan moottoriurheilussa.
| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1952 | Tony Gaze (yksityinen HWM) | HWM51 & 52 | Alta S-4 | SUI | 500 | BEL 15 | FRA | GBR Kesk. | GER Kesk. | NED | ITA DNQ | - | 0 |
* DNQ = karsiutui
Tokatin maakunta

Tokatin maakunta Turkissa
Tokatin piirikunnat
Tokatin maakunta on yksi Turkin 81. maakunnasta. Se sijaitsee pohjois-Turkissa ja sen naapurimaakuntia ovat Amasya, Yozgat, Sivas ja Ordu. Maakunnan pääkaupunki on Tokat.
Tokatista on 422 kilometriä maan pääkaupunkiin Ankaraan.
Vuoden 2015 lopussa arvioitu väkiluku oli 593 990.
Piirikunnat

Tokatin maakunta on jaettu 12 piirikuntaan.
Almus
Artova
Başçiftlik
Erbaa
Niksar
Pazar
Reşadiye
Sulusaray
Tokat
Turhal
Yeşilyurt
Zile
Tienen

Tienenin Pyhän Germanuksen kirkon kellotorni
Tienen (ransk. Tirlemont) on kaupunki Flanderin Brabantissa Belgiassa. Vuonna 2018 siellä oli 34 675 asukasta.
Tienenissä järjestetään kesäisin rockfestivaali Suikerrock.
1100-luvulta peräisin olevan Pyhän Germanuksen kirkon kellotorni on Unescon maailmanperintöluettelossa .
Tunnettuja kaupunkilaisia

Louis Michel (s. 1947), poliitikko
Aiheesta muualla

Tienenin kaupungin sivu (hollanniksi)
Tomáš Sladký

Tomáš Sladký (s. 9. elokuuta 1986) on tšekkiläinen salibandyn pelaaja. Nykyisinmilloin? Sladký pelaa Ruotsissa samassa joukkueessa missä entinen Kooveen päävalmentaja Arto Riihimäki valmentaa.selvennä Sladký pelasi hyökkääjänä suomalaisessa KOO-VEEn joukkueessa. Hän oli mukana voittamassa kultaa tšekkiläisessä Woow Vitkovicessa vuonna 2007. Aikaisemmin hän on pelannut tšekkiläisessä Woow Vitkovicessa, UHC Waldkich-St. Gallenissa Sveitsissä sekä myös sveitsiläisessä SV Wiler-Ersigenissä.[lähde? ]
Erica Hahn

| Erica Hahn |
| --- | --- |
Luoja(t):  Shonda Rhimes
Näyttelijä(t):  Brooke Smith
Ensi- esiintyminen:  Greyn anatomian jaksossa  "17 Seconds"
Henkilötiedot
Ammatti:  kardiologian vastaava kirurgi
Sukupuoli:  nainen
Suhteet
Tutut:  Callie Torres ex-tyttöystävä  Mark Sloan
Infobox OKVirheellinen NIMI-arvo: 
Tri. Erica Hahn on kuvitteellinen kirurgi ABC:n televisiosarjassa Greyn anatomia. Häntä esittää Brooke Smith. Hahn esiintyi osassa jaksoista sarjan kolmannella ja toisella tuotantokaudella, ja liittyi neljännellä kaudella sarjan päänäyttelijöiden joukkoon.
Hahn on erittäin ammattimainen henkilö, ja häntä on kuvailtu jopa työnarkomaaniksi. Hän on merkittävän ankara apulaislääkäri Cristina Yangia (Sandra Oh) kohtaan, ja on kertonut, että nainen muistuttaa kovasti häntä itseään. Hän on monesti tyrmännyt kaikki plastiikkakirurgi Mark Sloanin (Eric Dane) romanttiset yritykset väittäen, että pitää mieluummin yksityiselämänsä erossa työelämästään. Tästä huolimatta neljännen kauden lopulla hänellä on romanssi Callie Torresin (Sara Ramirez) kanssa. Tarinaa on kehuttu siitä, kuinka realistisesti se esittää orastavaa lesbosuhdetta, mutta kuitenkin Gay & Lesbian Alliance Against Defamation -yhdistyksen henkilöt ovat olleet epäileväisiä sen suhteen, kuinka sarjassa on puhuttu "kimppakivasta" Hahnin, Torresin ja Sloanin välillä.
Hahn kirjoitettiin ulos Greyn anatomiasta marraskuussa 2008.
Luonti

Erica Hahnia suunniteltiin aluksi vain pieneksi hahmoksi, lyhytikäiseksi kilpailijaksi Preston Burkelle (Isaiah Washington). Hahmo esiintyi ensin sarjan toisen tuotantokauden kolmessa jaksossa, ja sen jälkeen sen kolmannen kauden kahdessa jaksossa. Kun keskusteltiin siitä, että Hahnista tulisi yksi päähenkilöistä kolmannen kauden jälkeen, Smith sanoi: "En tosiaan ajatellut että se toimisi" ja vitsaili "Joka kerta toivoin, että he soittaisivat, mutta toivoin myös että he eivät soittaisi - vähän niin kuin silloin kun olin sinkku." Kuitenkin, kun Isaiah Washington lähti sarjasta, Hahn tuotiin takaisin päähahmoksi neljännelle kaudelle Burken paikalle Seattle Gracen kardiologian vastaavaksi kirurgiksi.
Smith on sanonut, ettei hän odottanut että hahmosta tulisi todella vakituinen sarjaan, koska "hän ei halunnut pettyä, jos se ei tapahtuisikaan". Hän on sanonut että päätös syntyi sen perusteella, että hän halusi tutkia hahmoa syvemmin: "Kun työskentelen jonkun sellaisen kanssa, millä on alku, keskikohta ja loppu, voin luoda kaaren. Tri. Hahnin kanssa minun täytyy selvittää, kuka hän on." Tutkiessaan roolia Smith seurasi oikeaa sydänleikkausta. Hän kertoi hänen tutkintansa olevan stressaavaa: "Minusta tuli hyvin neuroottinen sen suhteen, etten mennyt lääketieteelliseen kouluun. En ole oikeasti lääkäri" ja sanoen myös: "Minulla ei ole aavistustakaan millaista on olla kirurgi ja silti minun täytyy esittää, että olen todella hyvä siinä. Minun täytyy näyttää siltä kuin olisin tehnyt sitä pitkän aikaa."
Kehitys > Luonne

Smith on hahmonsa luonnetta kuvaillessaan sanonut: "Dr. Hahn on työnarkomaani ja erittäin ammattimainen. [...] Luulen että hänestä tuntuu, että työssä pitää olla ammattimaisuutta, ja kun muut ihmiset tekevät asioita epäammattimaisesti hän hermostuu." Hän on lisännyt tähän myös: "Hänellä on pieniä sääntöjä hänen päässään siitä, kuinka töissä tulee käyttäytyä. Se ei kuitenkaan tarkoita, ettei hän voisi rikkoa niitä sääntöjä. Mutta kaikkien muiden tulee noudattaa niitä." Stacy McKee, neljännen kauden jakson "Kung Fu Fighting" käsikirjoittaja, on sanonut yksinkertaisesti: "Hardcore. [...] A kick ass female surgeon." Smith on selittänyt, etteivät sarjan käsikirjoittajat "halunneet kiirehtiä Hahnin pidettäväksi tekemisessä, ja he toivoivat, ettei se haittaisi minua. Monet näyttelijät eivät halua olla epäpidettyjä, vaikka he olisivatkin pahoja. Mutta minua se ei haittaa - minä olen hyvä olemaan epäpidetty." Sarjan luoja Shonda Rhimes on sanonut Hahnin ja apulaislääkäri Cristina Yangin välisestä kilpailusta: "Hahn on loistava kirurgi ja mainio potilaidensa kanssa, mutta hänen opettamisensa? No, sanotaan nyt niin, että hän voisi olla vähän rakastavampi oppilaitaan kohtaan, erityisesti Cristinaa. [...] Säälin Hahnia, koska hän kasvoi kirurgisessa maailmassa, jossa oli paljon vähemmän naisia kuin nyt." Trish Doolan, joka puhui tuottajien kanssa lesbotarinasta Hahnin ja Callie Torresin välillä, sanoi hahmosta: "Hän on erittäin vahva, erittäin hyvä siinä mitä tekee, ja itse asiassa monet miehet kokevat sen uhaksi. Hän on erittäin itsevarma sen kanssa, mitä hän tekee ja kuka hän on".
Kehitys > Suhteet

Heti Hahnin saapumisen jälkeen Mark Sloanille huomattiin kehittyneen tunteita naista kohtaan, mutta hänet torjuttiin heti. Hahmo selitti haluavansa pitää yksityis- ja työelämänsä erillään toisistaan, mutta Smith sanoi: "Hän tuli väärään sairaalaan jos hän kuvitteli, ettei hänellä tulisi olemaan yksityiselämää!" Smith on myöntänyt salakuunnelleensa käsikirjoittajien tapaamisia yrityksenään selvittää, mitä hänen hahmonsa romanttisella puolella oli luvassa. Sitä varjeltiin tarkasti, jopa häneltä. Hän keskusteli TV Guiden päätoimittaja Michael Ausiellon kanssa siitä, kuinka hän ja Sandra Oh olivat yrittäneet saada Hahnin ja Cristinan välille lesbosuhdetta. Hän oli samaa mieltä Ausiellon mielipiteestä siitä, että Hahn olisi "loistava lesbo" ja: "Olen antanut [tuottajien] ymmärtää, että olen avoin sen suhteen. [...] He olivat: 'Okei, ehdotus huomioitu!' Luulen, että he halusivat minun jo olevan hiljaa." Kuitenkin Smith on paljastanut, että kun hän ja Shonda Rhimes keskustelivat ensi kerran siitä mahdollisuudesta, että Hahn olisi homo: "Me tunsimme, että olisi liian selvää, että vahva, vaikutusvaltainen nainen olisi lesbo".
Kehitys > Suhteet > "Eri-Cal", "Callica"

Väitteestä huolimatta neljännene tuotantokauden lopussa Hahnin nähtiin lähentyvän ortopedi Callie Torresin kanssa, ja suhdetta alettiin kutsua "Eri-Caliksi" ja myöhemmin "Callicaksi". Rhimes on sanonut: "Calliella ja Ericalla on kieltämätöntä kemiaa. Tarinan paljastuminen on jotain, jota kirjoittajat odottavat innolla. Haluan pitää heidän suhteensa sellaisena kuin show'n muutkin suhteet ovat - se tulee olemaan suloinen, hauska, rehellinen ja hieman likainen." Hän on selittänyt näiden kahden suhteen kehittämistä: "Me halusimme sen olevan aito - ei jokin stuntti, joka saisi ihmiset puhumaan. Me halusimme nähdä, mitä tapahtuisi, jos nainen alkaisi yhtäkkiä saada tunteita toista naista kohtaan." Hahmot suutelivat toisiaan kauden päätösjakson lopussa, ja After Ellen sanoikin: "Calliesta ja Ericasta tuli ainoat vakituiset lesbot/biseksuaalit naishahmot tällä hetkellä televisiossa. Tämä on myös ensimmäinen kerta, kun kaksi vakituista hahmoa on aloittanut lesboromanssin." Ennen tarinaan suostumista sarjan tuottajat juttelivat Gay & Lesbian Alliance Against Defamationin kanssa varmistaen, että he hyväksyivät sen.
Puhuessaan omasta reaktiostaan tarinaan Smith on sanonut: "Olin riemastunut. Se oli loistava ajatus." Hän paljasti etteivät käsikirjoittajat olleet täysin paljastaneet hänelle hänen hahmonsa taustasta romanssien suhteen, ja sanoi: "Moni asia on yhä hämärän peitossa. Tarkoitan, että meillä on se, mitä kirjoittajat ajattelevat ja vähän mitä minä olen ajatellut mielessäni. Ehkä olin ihastunut lukiossa tai collegessa tai jotain - hänellä oli jotain, mutta en usko että hän on koskaan - minusta tuntuu, että tämä saattaa olla hänen ensimmäinen kertansa." Samasta aiheesta jatkaen Smith puhui Kristin Dos Santosin kanssa hänen hahmonsa romanttisen historian puutteesta. Hän sanoi: "Ensi viikolla katson käsikirjoitusta ja olen tyyliin: 'Voi Luoja, olen ollut vuosia lesbo enkä ole tiennyt sitä!'"
Kun Erican poiskirjoitus paljastettiin, Smithiltä kysyttiin, oliko hän iloinen siitä, minkä suunnan tarina oli ottanut. Hän vastasi: "Tiedäthän, minä olin jo ihan sinut sen kanssa. Minä olin itse henkilökohtaisesti vähän kärsimätön tämän 'homopaniikin' kanssa, mutta sehän oli kuitenkin enemmän Callien juttu. Minä luulen, että Tri. Hahn oli jo vähän käsittämässä sitä."
Lähtö

3. marraskuuta 2008 Entertainment Weeklyn Michael Ausiello kertoi, että Erica lähtisi 6. marraskuuta Greyn anatomiasta. Sarjan luoja Shonda Rhimes kommentoi paljastusta:
»Brooke Smith was obviously not fired for playing a lesbian. Clearly it's not an issue as we have a lesbian character on the show -- Calliope Torres. Sara Ramírez is an incredible comedic and dramatic actress and we wanted to be able to play up her magic. Unfortunately, we did not find that the magic and chemistry with Brooke's character would sustain in the long run. The impact of the Callie/Erica relationship will be felt and played out in a story for Callie. I believe it belittles the relationship to simply replace Erica with 'another lesbian.' If you'll remember, Cristina mourned the loss of Burke for a full season.»